b"\n_START_ARTICLE_\nAzi NU\n_START_SECTION_\nCronologie \xc8\x99i lansare\n_START_PARAGRAPH_\nC\xc3\xa2nd Grasu XXL a fost \xc3\xaentrebat care este povestea c\xc3\xa2ntecului, el a r\xc4\x83spuns: _NEWLINE_\xe2\x80\x9eP\xc4\x83i, piesa am scris-o undeva \xc3\xaen 2007\xe2\x80\xa6 bine, numele ei \xc3\xael aveam pe o list\xc4\x83 \xc3\xaenc\xc4\x83 din 1999, evident dup\xc4\x83 \xc2\xabNu am chef azi\xc2\xbb... dup\xc4\x83 cum se \xc8\x99tie, noi rapperii recicl\xc4\x83m idei.\xe2\x80\x9d_NEWLINE__NEWLINE_Acesta mai spus: _NEWLINE_\xe2\x80\x9eLaur (Guess Who) mi s-a p\xc4\x83rut alegerea potrivit\xc4\x83 pentru \xc2\xabAzi NU\xc2\xbb, iar acum dac\xc4\x83 m\xc4\x83 gandesc nu \xc8\x99tiu s\xc4\x83-\xc8\x9bi spun de ce\xe2\x80\xa6 a\xc8\x99a am sim\xc8\x9bit. \xc3\x8en 2007 el lucra din greu la album Probe Audio \xc8\x99i intona prin studio din ce \xc3\xaen ce mai multe linii melodice\xe2\x80\xa6 \xc3\xaen sensul c\xc4\x83 interpretarea lui se \xc3\xaendrepta spre ce e acum. Adic\xc4\x83 mai mult c\xc3\xa2ntat\xc4\x83. La \xc3\xaenceput, io a\xc8\x99 fi vrut doar un refren, dar el avea strofa asta gata f\xc4\x83cut\xc4\x83 \xc8\x99i s-a pupat fantastic. Piesa asta s-a copt demult \xc3\xaen cuptoarele OKAPI SOUND, cam la fel ca \xc8\x99i celelalte. B\xc4\x83ie\xc8\x9bii de la Agresiv au p\xc4\x83strat-o la loc tainic p\xc3\xa2n\xc4\x83 acum.\xe2\x80\x9d_NEWLINE_\xc3\x8en vara lui 2009 a lansat primul single care promoveaz\xc4\x83 albumul Oameni: \xe2\x80\x9ePrea mult fum\xe2\x80\x9d, o colaborare cu Mitz\xc4\x83 (Agresiv). La sf\xc3\xa2r\xc8\x99itul anului 2009 a urmat cel de-al doilea single, o colaborare cu Alex Velea: \xe2\x80\x9eTurnin'\xe2\x80\x9d. Piesa a fost realizat\xc4\x83 de HaHaHa Production \xc8\x99i a beneficiat de un clip \xc3\xaen regia lui Iulian Moga filmat la Buftea._NEWLINE_Piesa a fost urcat\xc4\x83 pe 25 februarie 2010 pe canalul oficial de YouTube al celor de la Okapi Sound, de\xc8\x99i atunci nu beneficia de videoclip, care a fost lansat abia 3 luni mai t\xc3\xa2rziu pe canalul de YouTube Cat Music, dar \xc8\x99i pe cel Okapi._NEWLINE_Aceasta este prima colaborare cu Guess Who. A doua colaborare este o pies\xc4\x83 de pe albumul Tot Mai Sus numit\xc4\x83 \xe2\x80\x9eDiamantele se sparg\xe2\x80\x9d. Melodia este de asemenea o colaborare cu Horia Brenciu. Rela\xc8\x9bia celor trei s-a consolidat dup\xc4\x83 ce Horia l-a cunoscut pe Guess Who \xc3\xaentr-o benzin\xc4\x83rie, iar pe Grasu XXL pe Facebook. A treia colaborare, a doua colaborare cu videoclip, a fost lansat\xc4\x83 pe 5 septembrie 2011 (\xc3\xaen ziua de Luni) Melodia se nume\xc8\x99te \xe2\x80\x9eLaLa Song\xe2\x80\x9d \xc8\x99i a avut premiera pe Pro FM \xc8\x99i pe canalul de YouTube al casei de produc\xc8\x9bie Okapi Sound. Videoclipul melodiei a fost lansat pe 3 octombrie 2011 la MTV, iar mai t\xc3\xa2rziu a fost urcat \xc8\x99i online, pe youtube.com/okapisoundofficial.\n_START_SECTION_\nVideoclip\n_START_PARAGRAPH_\nPe 29 aprilie 2010, Grasu XXL & Guess Who au filmat videoclipul piesei, \xc3\xaen regia lui Marian Cri\xc8\x99an, care a lucrat cu Guess Who \xc3\xaen toamna lui 2009 la clipul pentru \xe2\x80\x9eLocul Potrivit\xe2\x80\x9d. Film\xc4\x83rile au avut loc pe litoral, \xc3\xaen apropiere de N\xc4\x83vodari, la Corbu \xc8\x99i au \xc3\xaenceput odat\xc4\x83 cu r\xc4\x83s\xc4\x83ritul, sf\xc3\xa2r\xc8\x99indu-se la apus. \xc3\x8en videoclip apar Grasu XXL, Guess Who, Spike \xc8\x99i b\xc4\x83ie\xc8\x9bii de la Agresiv (Vlad \xc8\x99i Mitz\xc4\x83). Videoclipul a fost lansat \xc3\xaen noaptea dintre 27 \xc8\x99i 28 mai pe Kiss TV \xc8\x99i pe canalul YouTube al Cat Music, dar \xc8\x99i pe cel al Okapi Sound.\n_START_SECTION_\nSuccesul\n_START_PARAGRAPH_\nO pies\xc4\x83 f\xc4\x83r\xc4\x83 videoclip a fost urcat\xc4\x83 pe canalul oficial de YouTube al celor de la Okapi \xc8\x99i avusese p\xc3\xa2n\xc4\x83 la lansarea videoclipului aproximativ 700.000 de vizualiz\xc4\x83ri, iar p\xc3\xa2n\xc4\x83 \xc3\xaen luna octombrie a anului 2011 avea 1.700.000. Videoclipul lansat pe canalul de Youtube Cat Music (exist\xc4\x83 mai multe variante lansate) avea p\xc3\xa2n\xc4\x83 \xc3\xaen luna octombrie a lui 2011 aproximativ 750.000 de vizualiz\xc4\x83ri, iar cel lansat pe canalul Okapi avea aproximativ 2.200.000._NEWLINE_\xe2\x80\x9eAzi NU\xe2\x80\x9d i-a adus lui Grasu XXL o nominalizare la categoria Best Hip Hop de la Romanian Music Awards 2011."